Esma Daniel

Esma Daniel Md Isa (lahir 16 Januari 1969) merupakan seorang pelakon dan pengarah Malaysia. Beliau memulakan kerjaya hiburannya pada 1991 selepas menjuarai pertandingan Hero Remaja 1990/91.

Kehidupan peribadi
Esma dilahirkan pada 16 Januari 1969 di Ipoh, Perak. Beliau berkahwin pada 20 Oktober 2002 dan mempunyai enam anak. Esma memfailkan perceraian mereka pada 2016. Beliau sebelum ini berkahwin dengan pelakon Sherie Merlis dan mempunyai dua anak.

Kerjaya
Esma Daniel merupakan salah seorang dari finalis Hero Remaja 1990/91 bersama Badrul Muhayat dan Azhar Sulaiman; beliau meraih gelaran juara. Selepas Hero Remaja tamat, Esma ditawarkan membintangi filem pertamanya, Interlud arahan Othman Zainuddin yang ditayangkan pada 1992, turut dibintangi oleh Louisa Chong dan Wan Maimunah. Beliau muncul pula menerusi filem XX Ray arahan Aziz M. Osman. 

Beliau juga pernah membintangi telefilem Neon arahan Mohamed Feroz Abdul Kadir bersama ramai pelakon termasuk Rita Rudaini, Azhar Sulaiman, Danny X-Factor, Melissa Saila, Abby Abadi, Vanidah Imran, Rashidi Ishak dan ramai lagi.

Esma menduduki kerusi pengarah menerusi filem sulung arahannya, Zaiton: Ceritaku yang berkisarkan tentang kehidupan dan kerjaya penyanyi veteran terkenal era 80-an, Zaiton Sameon. Beliau memegang watak sebagai Inspektor Zamri dalam filem aksi jenayah, KL Special Force arahan Syafiq Yusof lakonan Rosyam Nor, Syamsul Yusof dan Fattah Amin. Filem ini ditayangkan pada 8 Mac 2018 dan merupakan kejayaan komersial dan kritis.

Filemografi

Filem

Telefilem

Drama

Teater

Rujukan

Pautan luar
 

Kelahiran 1969
Orang hidup
Orang Malaysia berketurunan Melayu
Muslim Malaysia
Peragawan Malaysia
Pelakon lelaki Malaysia
Pelakon lelaki Malaysia abad ke-20
Pelakon lelaki Malaysia abad ke-21
Pelakon televisyen Malaysia
Pelakon filem Malaysia
Pengarah filem Malaysia
Peserta Hero Remaja
Orang dari Perak